n_a

SIKIO LA KUFA HALISIKII DAWA

  Hivi sasa kaidi amo gerezani. Anakula mumbi huku akiuma kidole, kwa
  sababu ya mabaya. Yakini, majuto ni mjukuu. Sasa amekonda na
  kukondeana kama ngonda, hana mbele wala nyuma. Anangojea na kusubiri
  tu jongomea na mola. Kila akaapo kitako, ya kale humjia. Hivi ni
  kinyume cha ulumbi sahau ni dawa ya waja kwake. Kaidi hukumbuka vizuri
  sana jinsi mambo hayo yalivyoanza.

  Alianza kuwa na tabia zisizo vumilika alipofika darasa la tano.
  Aghalabu alipotumwa dukani aliyatia masikio nta na kutoroka chengoni.
  Wavyele walijawa na biwi la simanzi lakini wasingefanya lolote wala
  chochote. Walijaribu alaa kulihali kumrekebisha lakini ng’o. Aliyatia
  masikio makenta. Waama, cha kuzama hakina rubani. Hatimaye alikata
  shauri kutorokea mjini. Punde si punde aling’oa habta.

  Aushi ilimwia ngumu kuko huko mjini. Hakuwa na masaibu yoyote.
  Alijipata malezi kwa kuchokora mapipani na kulala mitaroni. Kweli,
  mjini makao yasiyo na akuoneaye huruma. Cha kupigisha kibubuti ni kuwa
  alikuwa na miaka kumi na minne tu. Kila che ilimbidi akiage kitanda
  chake cha magunia na katoni kuelekea kutafuta chakula lakini
  aliambulia panganda. Waama, alikula mwata. Siku nyingi zilipita bila
  cha kutia kinywani.

  Alipotimu miaka kumi na minane, alikuna kichwa na kuamua kutafuta
  gange. Hapo walionana na Kelbi. Alikuwa mvulana mtanashati mwenye
  misuli tinginya. Ungemtupia jicho mara mosi, ungedhani ni mtu mwema au
  msomi. Penye urembo ndipo penye ulimbo. Walilifanya genge la wavunao
  wasikopanda pamoja na mabinti wengine. Wasichana walikuwa wenye
  kumiliki meno ya mchele, miguu ya cherehani na macho yaliyolegea.
  Punde si punde amali yao lilipamba moto. Baada ya mwia kichele alikuwa
  mkwasi wa wakwasi. Alijinunulia mavazi na kujíkodishia jumba la
  kifahari. Aliwabadilisha mabinti shabiku lebasi. Walicheza na kukesha
  mtindi. Kaidi hakumaizi abadan kataan kuwa mdomo siri ya gunda.

  Siku moja, Kelbi aliwaongoza kwa ujasiri hadi wakadhani wangefika
  salama salimini. Laiti kaidi angejua asingewafuata. Mpango wao ulizaa
  matunda ya ufanisi. Walipokuwa nusura ya kuchana mbuga na kitita cha
  pesa askari alimkamata, Wenzake walitifua vumbi ghubari nyuma na
  kutokomea.

  Hivyo ndivyo alivyojipata gerezani, Aliangua kilio cha mzingile lakini
  maji tayari yalikuwa yashamwagika kuzoleka kulikuwa vigumu. Waama hapo
  ndipo aling’amua sikio la kufa halisikii dawa. Alikula huu na hasara
  juu. Ndipo nilipogundua kuwa cha mlevi huliwa na mgema.